અમદાવાદ: શહેરના વિદ્યાર્થીએ હવે બીએસસીમાં અમદાવાદમાં એડમિશન મેળવવા માટે રાજ્યના તમામ વિદ્યાર્થીઓ સાથે સ્પર્ધા કરવી પડશે. ગુજરાત યુનિવર્સિટીએ આ શૈક્ષણિક વર્ષથી અમદાવાદ-ગાંધીનગરમાં રહેતા સાયન્સ કોલેજમાં પ્રવેશ મેળવવા ઈચ્છતા વિદ્યાર્થીઓ માટે ૭૦ ટકા રિઝર્વેશનનો નિયમ હટાવીને સમગ્ર રાજ્યના વિદ્યાર્થીઓ માટે પ્રવેશ પ્રક્રિયા અમલી બનાવી છે. મેરિટ બેઝ પર હવે રાજ્યનો કોઈપણ વિદ્યાર્થી ગુજરાત યુનિવર્સિટીની સરકારી કે ગ્રાન્ટ ઈન એઇડ કોલેજમાં પ્રવેશ મેળવવા પાત્ર બનશે. જ્યારે રિઝર્વેશન દૂર થવાના કારણે અમદાવાદમાં કે ગાંધીનગરમાં રહેતો વિદ્યાર્થી ઓછા ટકા મેળવવાના કારણે ફરજિયાત આ વર્ષથી શહેરથી દૂર અથવા સેલ્ફ ફાઈનાન્સ કોલેજ એડમિશન મેળવશે.